Pressemeddelelse

27. november 2015

PSA Peugeot Citroën og Transport & Environment vil samarbejde om at offentliggøre realistiske brændstoftal

PSA Peugeot Citroën annoncerede sidste måned intentionerne om at offentliggøre mere realistiske brændstoftal for koncernens biler og har derfor indgået samarbejde med den europæiske miljøorganisation, Transport & Environment, der skal måle bilernes CO2 og NOx emissionsværdier ved reel kørsel.

Processen vil foregå i to step, hvor første step er måling og offentliggørelse af forbrugstal ved reel kørsel i foråret 2016, mens step to er måling af emissionsniveauet (især NOx) for Euro 6.2 personbiler i foråret 2017.

Proceduren består i at teste PSAs volumenmodeller på offentlig vej i nærheden af Paris, både med bykørsel, landevejskørsel og motorvejskørsel. Testen vil herefter blive en integreret del af PSAs Kvalitetstandard. Selve testen, korrekt udførelse og testresultaterne vil blive verificeret af en tredje part, og her forhandles der i øjeblikket med Bureau Veritas.

Carlos Taveres, CEO for PSA Peugeot Citroën, udtaler: *”Dette innovative initiativ understreger, at en bilproducent og uafhængige NGOer kan nå til enighed og samarbejde til gavn for kunderne. Samtidig vil det belyse de avancerede teknologier, som PSA Peugeot Citroën udvikler for at bidrage til brændstofeffektivitet”.*

Direktør for T&E, Jos Dings, fortæller: *”Realistiske målinger af CO2 emissioner og brændstoføkonomi vil hjælpe køberne til at vælge de mest effektive modeller, og det kommer både køberne, folkesundheden og miljøet til gode. Vi er overbeviste om, at den plan, som vi iværksætter sammen med PSA, vil give transparente og robuste resultater, som alle kan stole på”.*